Fréttastjóri Mannlífs segir ráðningu Þjóðleikhússtjóra löngu hafa verið ákveðna . Nú eigi að endurtaka leikinn með ráðningu nýs útvarpsstjóra . Ólykt leggi frá Efstaleiti . Fnyk af spillingu og fyrirfram ákveðinni niðurstöðu . „ Löngu áður en mennta - og menningarmálaráðherra tilkynnti um ráðningu nýs Þjóðleikhússtjóra var alvega sama við hvern var rætt ; stjórnmálamenn , blaðamenn , leikna eða lærða . . allir hvísluðu verst geymda leyndarmálinu 2019 ; starf útvarpsstjóra yrði laust til umsóknar innan tíðar . Ráðningarferlið í Þjóðleikhúsinu var sjónarspil . Og það sama virðist nú vera uppi á teningnum í Efstaleiti . “ Þetta ritar Hólmfríður Gísladóttir , fréttastjóri Mannlífs í leiðara í nýjasta tölublaði blaðsins , en leiðarinn hefur vakið töluverða athygli . Tilefni skrifanna er sú ákvörðun stjórnar RÚV að vilja ekki birta nöfn umsækjenda um stöðu útvarpsstjóra . Sem kunnugt er hefur ákvörðunin verið harðlega gagnrýnd , en stjórn RÚV hefur kosið að verja hana með þeim rökum að ráðgjafarfyrirtæki , sem hefur verið henni innan handar í ferlinu , telji að hæfara fólk muni sækja um stöðuna verði nöfn umsækjenda ekki gerð opinber . Fréttastjóri Mannlífs gefur hins vegar ekki mikið fyrir þá útskýringu . „ Þvílíkt endemis bull . Sá sem hefur hæfileika og metnað til að sækja um stöðu útvarpsstjóra er ekki í þeirri stöðu að þurfa að leyna því . “ Segir fréttstjórinn að stjórn Ríkisútvarpsins vilji einfaldlega fá að velja í stólinn bak við luktar dyr . „ Er nema von að menn spyrji hvort búið sé að taka ákvörðunina ? Hvort málið snúist ekki um að fá hæfustu umsækjendurna heldur rétta umsækjandann ? Þurftu menn e.t.v. viku til viðbótar til að sjá hvernig stemningin yrði í þjóðfélaginu , hvort við myndum ekki bara sætta okkur við að fá ekki að vita , hvort plottið myndi ganga upp ? “